દરિયાની સપાટીથી 300 મીટર ઊંચાઈએ આવેલો પીબી વૅલી રીસોર્ટ એ ખાઉ ચાઈ નૅશનલ પાર્કના તળેટી વિસ્તારમાં છે. ત્રીસેક વરસ પહેલાં બેંગકોકના બિઝનેસમૅન પ્રિયા ભિમરોમભાકડીએ પાંચસો એકરમાં દ્રાક્ષના બગીચા બનાવ્યા. સાથે સાથે વાઈન બનાવવાની ફૅક્ટરી પણ શરૂ કરી. પ્રવાસીઓ માટે આ વાઈન ફૅક્ટરી જોવા માટેની ખાસ ટૂર છે. એટલું જ નહીં, વાઈન ફૅક્ટરીની વિઝિટ પછી સુંદર થાઈ યુવતી રેડ અને વ્હાઈટ વાઈનનું ટેસ્ટિંગ કરાવે. વાઈન ન પીતા હો તો દ્રાક્ષનું શરબત પણ હાજર છે.